**Vršac** (en serbio cirílico: *Вршац*, húngaro: *Versec*, *Versecz*, alemán: *Werschetz*, romanés: *Vârşeţ*, turco: *Virsac*) é unha localidade e municipio situados na Provincia Autónoma de Voivodina, en Serbia. En 2002 a súa poboación era de 40.000 habitantes, sendo de 54.369 a do municipio. Vršac atópase na rexión histórica do Banato, no distrito de Banat do Sur.

Etimoloxía
----------

Panorámica.
O nome de Vršac é de orixe serbia; derívase da palabra eslava *Vrh*, que significa "cumio". En Serbia, a cidade é coñecida como Вршац ou Vršac, en romanés como Vârşeţ, en húngaro, como Versec, en alemán como Werschetz, e en turco como Virsac.

Historia
--------

Vršac, nun selo de correos iugoslavo de 1981.
Catedral de San Xerardo, Bispo e Mártir da Igrexa católica.
Desde a antigüidade, a zona sobre a que se asenta Vršac foi poboada por celtas, dacios, romanos e sármatas, para ser habitada sobre o século VII polos eslavos e un século máis tarde os húngaros.

O primeiro documento escrito sobre Vr?ac remóntase a principios do século XIV. Desde esa época, sobre a cidade gobernaron indistintamente reis serbios e húngaros. Aínda que se mantivo baixo o Reino de Hungría, chegou a ser conquistada polos turcos, que foron expulsados en 1716. Porén, a composición étnica da cidade variou substancialmente, coa chegada masiva de serbios que fuxían da represión turca no sur. Tras o colapso otomán, e como parte do Banato (dende 1849 Voivodato de Serbia e Banato de Timişoara), mantívose baixo o Imperio austrohúngaro até a primeira guerra mundial (1914-1918), en que quedou integrada no Reino de Iugoslavia dentro do Banato serbio. Ao final da segunda guerra mundial produciuse un éxodo da poboación alemá, tras a derrota da Alemaña nazi e a chegada do comunismo. Xa como parte da provincia serbia de Voivodina mantívose até os nosos días.

Economía
--------

Vršac ten unha industria bastante desenvolvida en comparación coa media do país. Está dedicada principalmente a produtos farmacéuticos, alimentarios e téxtiles. A compañía farmacéutica máis importante de Serbia, o Grupo Hemofarm, está establecida na cidade.

Vršac, situada na fértil Chaira Panónica é tamén considerado un dos centros agrícolas máis importantes da rexión de Banat do Sur, que é tamén a parte sur da provincia de Voivodina, situada nunha zona dunhas 54.000 ha de terra cultivable e moi fértil. Existe unha importante porcentaxe de poboación dedicado a actividades relacionadas coa agricultura.

Demografía
----------

Segundo o censo de 2002, o último realizado en Serbia, os 54.369 habitantes de Vršac estaban etnicamente repartidos así:

* Serbios = 39,418 (72,50%)
* Romaneses = 5,913 (10,87%)
* Húngaros = 2,619 (4,82%)
* Romaníes = 1,186 (2,18%)
* Iugoslavos = 1,019 (1,87%)
* Outros = 4,214 (7.76%)

Patrimonio
----------

A torre de Vršac, que domina a cidade desde o alto dun outeiro.
O Millennium Center, palacio de deportes da cidade.
Mosteiro de Mesiš, do século XV.
* **Torre de Vršac**: é o símbolo da cidade. A *Vršačka kula* data do século XV. É o último vestixio dunha antiga fortaleza medieval.
* **Mosteiros**: existen dous mosteiros ortodoxos no municipio, o Mosteiro de Mesić, do século XV, e o Mosteiro de Središche, que é unha construción máis moderna.
* **Adegas**: o municipio de Vršac é unha fértil rexión vinícola, onde se producen os viños *Tinto Vržole* e *Branco Vržole*, grazas aos cales se desenvolveu un incipiente *turismo vinícola*.

Transportes
-----------

Vržac, situada a 84 km de Belgrado, é lugar de paso da Ruta europea E70, que une a capital serbia con Timisoara e o sur de Romanía (a fronteira atópase a só 12 km), e tamén da liña de ferrocarril que une estas dúas cidades.

A cidade tamén é sede do Aeroporto Internacional de Vršac]], un do catro aeródromos internacionais do país, e que tamén é sede da Academia de voo Jat Airways, un dos máis recoñecidos centros de formación de pilotos de Europa. A compañía de bandeira nacional, Jat Airways, opera desde Vršac voos a 28 cidades de toda Europa.

Deportes
--------

*Artigo principal**:* KK Hemofarm.

*Véxase tamén**:* Millennium Center.
A cidade de Vršac é sede dun dos equipos de baloncesto punteiros da liga serbia, a Naša Sinalko Liga, e da Liga do Adriático o KK Hemofarm, que xoga os seus encontros como local no Millennium Center, inaugurado en 2002 e que tamén foi unha das sedes do Eurobasket 2005. Tamén albergará encontros do Campionato Europeo de Balonmán Masculino de 2012, a celebrar en Serbia.

Cidades irmandadas
------------------

* Romanía  Lugoj, Romanía
* Eslovenia Banská Bystrica, Eslovaquia

Notas
-----

1. ↑  Statistics of Population[*Ligazón morta*]
2. ↑  Istorija[*Ligazón morta*]
3. ↑  "History". Arquivado dende o orixinal o 23 de novembro de 2009. Consultado o 28 de abril de 2010.
4. ↑  "Hemofarm in Serbia". Arquivado dende o orixinal o 23 de outubro de 2009. Consultado o 28 de abril de 2010.
5. ↑  "Wine Tourism". Arquivado dende o orixinal o 07 de marzo de 2016. Consultado o 28 de abril de 2010.
6. ↑  JAT, ofertas e promocións[*Ligazón morta*]

Véxase tamén
------------

### Ligazóns externas

* Sitio web oficial
* Sitio sobre a cidade

|  |  |
| --- | --- |
| Control de autoridades | 
* Wd: Q209329
* WorldCat
* VIAF: 130779891
* GeoNames: 784136
* GND: 4119067-1
* LCCN: n82072978
* NKC: ge710934

 |